Document ID: 31989R2848

KOMISSION ASETUS (ETY) N:o 2848/89,
annettu 22 päivänä syyskuuta 1989,
interventioelinten hallussaan pitämien tiettyjen naudanliha-alan tuotteiden myynnistä tietyille sosiaalialan laitoksille ja yhteisöille, asetuksen (ETY) N:o 569/88 muuttamisesta ja asetuksen (ETY) N:o 2374/79 kumoamisesta
EUROOPAN YHTEISÖJEN KOMISSION, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (ETY) N:o 571/89(2), ja erityisesti sen 7 artiklan 3 kohdan,
sekä katsoo, että
neuvoston asetuksessa (ETY) N:o 98/69(3), sellaisena kuin se on muutettuna neuvoston asetuksella (ETY) N:o 429/77(4), säädetään interventioelinten ostamaa jäädytettyä naudanlihaa koskevista yleisistä säännöistä; komission asetuksessa (ETY) N:o 2173/79(5), sellaisena kuin se on viimeksi muutettuna asetuksella (ETY) N:o 1809/87(6), säädetään edellä mainittua myyntiä koskevista yksityiskohtaisista soveltamissäännöistä,
interventiovarastojen taso mahdollistaa erityismyynnit tietyille sosiaalialan laitoksille ja yhteisöille lihan käyttämiseksi hoidokkien ravinnoksi; edellä mainitut myynnit eivät kuitenkaan ole omiaan haittaamaan lihan tavanomaista myyntiä markkinoilla,
tuotteita olisi myytävä ennakolta kiinteästi vahvistetuin hinnoin edellä mainitun asetuksen (ETY) N:o 2173/79 mukaisesti; olisi kuitenkin säädettävä sopivista erityissäännöksistä ja erityisesti yksityiskohtaisista tarkastussäännöistä sekä ostajien tarpeisiin mukautetuista vähimmäismääristä,
tuotteiden käytön haluttuun tarkoitukseen varmistamiseksi, olisi säädettävä ylimääräisestä takuusta, kun käytetään välittäjää tai edustajaa,
myös lihan suorajakelu valmisaterioina on sopiva tapa varmistaa, että tuotteet käytetään haluttuun tarkoitukseen; tietyissä olosuhteissa olisi kuitenkin sallittava lihan myynti omakustannushintaan käsittelemättömänä,
interventioelinten hallussaan pitämiin ja tiettyyn käyttötarkoitukseen myytyihin tuotteisiin sovelletaan komission asetusta (ETY) N:o 569/88(7), sellaisena kuin se on viimeksi muutettuna asetuksella (ETY) N:o 2813/89(8); olisi laajennettava mainitun asetuksen painettavia merkintöjä sisältävää liitettä,
tämän asetuksen säännöksillä korvataan ja täydennetään komission asetuksen (ETY) N:o 2374/79(9), sellaisena kuin se on viimeksi muutettuna asetuksella (ETY) N:o 1852/89(10), säännöksiä; se on näin ollen kumottava, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1 Interventioelimet voivat myydä hallussaan pitämiä liha-alan tuotteita alueellaan sijaitseville tietyille sosiaalialan voittoa tavoittelemattomille laitoksille ja yhteisöille, jäljempänä `laitokset`, jotka tarjoutuvat niitä ostamaan ja jotka mainitaan 3 kohdassa tarkoitetussa luettelossa. Laitosten ostohakemuksen mukana on oltava sen kirjallinen sitoumus olla käyttämättä tuotteita ainoastaan 2 artiklassa tarkoitettujen säädösten mukaisesti.
2 Myynnin on tapahduttava ennakolta kiinteästi vahvistetuilla hinnoilla, asetuksen (ETY) N:o 2173/79 säännösten sekä tämän asetuksen säännösten mukaisesti.
Poiketen siitä, mitä asetuksen (ETY) N:o 2173/79 17 artiklan 2 kohdassa säädetään, vähimmäismyyntimäärä on 500 kilogrammaa luisella lihalla ja 250 kilogrammaa muilla tuotteilla.
3 Jokaisen jäsenvaltion on laadittava luettelo 1 kohdassa tarkoitetuista alueellaan sijaitsevista laitoksista. Siinä on mainittava jokaisen laitoksen nimi ja osoite, sekä arvio niiden henkilöiden määrästä, joista laitos on vastuussa. Luettelosta sekä kaikista siihen tehdyistä muutoksista on ilmoitettava komissiolle.
Jos havaitaan, että tämän asetuksen säännöksiä on rikottu vakavasti, asianomainen laitos poistetaan luettelosta vähintään 12 kuukaudeksi.
Jäsenvaltioiden on ilmoitettava komissiolle viimeistään jokaisen vuoden 31 päivään tammikuuta kunkin laitoksen edellisen kalenterivuoden aikana ostamat määrät.
4 Jos laitos haluaa ostaa tuotteita toisessa jäsenvaltiossa sijaitsevalta interventioelimeltä, sen on esitettävä sen jäsenvaltion, jossa se sijaitsee, toimivaltaisen laitoksen antama todistus. Myyvän interventioelimen on ilmoitettava sen jäsenvaltion, jossa liha käytetään, interventioelimelle ostajan haltuun ottamat määrät.
5 Edellä 1 kohdassa tarkoitetut tuotteet sekä niiden myyntihinta vahvistetaan liitteessä I.
Tuotteiden määrään sekä varastointipaikkoihin liittyviä tietoja voivat asianomaiset saada liitteessä II ilmoitetuista osoitteista.
2 artikla
1 Kyseiset tuotteet on käytettävä kuudessa kuukaudessa sopimuksen tekemisestä ainoastaan niille henkilöille, joista edellä tarkoitetut laitokset ovat vastuussa, tarjoiltavina aterioina.
2 Poiketen siitä, mitä 1 kohdassa säädetään, jäsenvaltiot voivat sallia lihojen jälleenmyynnin käsittelemättömänä, jos:
- myynti tapahtuu omakustannushintaan;
- myynti rajoitetaan henkilöihin, joiden tuloista huomattava osa muodostuu mainitun laitoksen antamasta taloudellisesta avusta erityisesti näiden lihojen ostamiseksi;
- ostojen enimmäismäärä henkilöä kohden on määrätty;
- yksittäisistä ostoista pidetään rekisteriä;
- ostaja sitoutuu siihen, että lihaa ei jälleenmyydä vaan se tulee tämän omaan tai oman perheen käyttöön.
Kun jäsenvaltio aikoo käyttää hyväkseen tätä mahdollisuutta, sen on etukäteen ilmoitettava siitä komissiolle. Tässä ilmoituksessa on oltava erityisesti:
- luettelo asianomaisista järjestöistä sekä arvio niiden henkilöiden määrästä, jotka voivat hyötyä näistä myynneistä,
- kuvaus järjestelmän toiminnasta sekä siihen liittyvistä tarkastustoimenpiteistä,
- käytetty myyntihinta sekä tekijät, joista tämä myyntihinta muodostuu.
Enimmäismäärä voidaan vahvistaa asetuksen (ETY) N:o 805/68 27 artiklassa säädettyä menettelyä noudattaen.
Tätä mahdollisuutta hyväkseen käyttävien jäsenvaltioiden on ilmoitettava komissiolle kunkin kuukauden alussa edellisen kuukauden aikana näin myydyt määrät.
3 artikla
1 Edellä 1 artiklan 3 kohdassa tarkoitettuun luetteloon merkityt laitokset voivat käyttää välittäjää tai edustajaa, joka on antanut 6 artiklan 2 kohdassa tarkoitetun ylimääräisen takuun erityisesti ostoa, kuljetusta, varastointia, luiden poistamista ja paloittelua varten.
2 Edellisessä kohdassa tarkoitettujen välittäjien, edustajien ja laitosten on pidettävä ajan tasalla olevaa kirjanpitoa, josta käy ilmi tuotteiden määräpaikka ja niiden käyttötarkoitus, erityisesti ostettujen ja käyttöön toimitettujen tuotteiden määrien vastaavuuden varmistamiseksi.
4 artikla
Interventioelinten on myytävä ensisijaisesti pisimpään varastoituja tuotteita. Ne eivät missään tapauksessa voi myydä 1 päivän huhtikuuta 1989 jälkeen haltuun ottamiaan tuotteita.
5 artikla
Edellä 3 artiklan 1 kohdassa tarkoitettujen luiden poistamisen ja paloittelun sekä edun saavan laitoksen jakelun ja haltuunoton tarkastamiseksi 100 kilogrammaa luutonta lihaa vastaa 130 kilogramma luullista lihaa. Luuttomat lihat on tarjottava siten, että palat voidaan tunnistaa helposti.
Edellä 3 artiklassa tarkoitettujen välittäjien tai edustajien on toimitettava asianomaiselle laitokselle toimitettujen tuotteiden mukana todistus, josta ilmenee:
- tarjontamuoto, paino ja neljännesten luokitus,
- lihasta, josta on poistettu luut, tai joka on paloiteltu, palojen lukumäärä, tyyppi ja paino.
Välittäjän tai edustajan sekä asianomaisen laitoksen allekirjoittama todistus on lähetettävä välittömästi sen jäsenvaltion interventioelimelle, jossa 6 artiklassa tarkoitettu takuu on annettu.
6 artikla
1 Asetuksen (ETY) N:o 2173/77 15 artiklassa säädetty takuu annetaan sen jäsenvaltion interventioelimelle, jossa liha käytetään.
2 Ylimääräinen 90 ecun takuu 100 kilogrammalta annetaan samalle interventioelimelle tai mahdolliselle välittäjälle asetuksen (ETY) N:o 2173/79 2 artiklan 3 kohdassa tarkoitettujen edellytysten mukaisesti. Tämä takuu vähenee 50 ecuun 100 kilogrammalta jos välittäjä tai edustaja ei kuljeta tuotteita.
3 Sovellettaessa asetuksen (ETY) N:o 569/88 5 artiklan 2 kohdan säännöksiä, myyntisopimus voidaan tehdä vasta, kun myyvä interventioelin on vastaanottanut edellä mainitussa kohdassa tarkoitetun todistuksen.
4 Asetuksen (ETY) N:o 2173/79 15 artiklan 3 kohdassa säädettyjen päävaatimusten lisäksi 1 kohdassa tarkoitettuun takuuseen liittyvä lihojen käyttö niiden henkilöiden hyväksi, joista 1 artiklan 1 kohdassa tarkoitetut sosiaalialan laitokset ovat vastuussa, kuudessa kuukaudessa sopimuksen tekemisestä, on komission asetuksen (ETY) N:o 2220/85(11), sellaisena kun se on muutettuna asetuksella (ETY) N:o 1181/87(12), 20 artiklan säännösten mukainen päävaatimus.
Aina, kun 2 kohdassa säädettyä takuuta ei anneta, päävaatimuksena pidetään lisäksi, että ei ole käytetty välittäjiä tai edustajia 3 artiklan 1 kohdan säännösten mukaisesti.
5 Kaikkien haltuun otettujen lihojen, joista tarvittaessa on poistettu luut tai jotka tarvittaessa on paloiteltu, jakelu muodostaa 2 kohdassa tarkoitettuun takuuseen liittyvän päävaatimuksen.
7 artikla
Lisätään asetuksen (ETY) N:o 569/88 liitteen II osaan 32 kohta ja siihen kuuluva alaviite seuraavasti:
"32 Interventioelinten hallussaan pitämien tiettyjen naudanliha-alan tuotteiden myynnistä tietyille sosiaalialan laitoksille ja yhteisöille 22 päivänä syyskuusta 1989 annettu komission asetus (ETY) N:o 2848/89(32).
Laitoksille tarkoitetun interventiolihan lähettämisessä:
Hallinnollisen yhtenäisasiakirjan kohdassa 44 tai käytetyn lomakkeen sopivimmassa kohdassa:
Destinados a instituciones (Reglamento (CEE) n° 2848/89)
Bestemt til institutioner (forordning (EØF) nr. 2848/89)
Für Einrichtungen bestimmt (Verordnung (EWG) Nr. 2848/89)
Ãéá ïñãáíéóìïýò [êáíïíéóìüò (EOK) áñéè. 2848/89]
For institutions (Regulation (EEC) No 2848/89)
Destinés à des institutions [réglement (CEE) n° 2848/89]
Destinati ad istituzioni [regolamento (CEE) n. 2848/89]
Bestemd voor instellingen (Verordening (EEG) nr. 2848/89]
Destinados a instituições [Regulamento (CEE) nº 2848/89]
(32) EYVL N:o L 274, 23.9.1989, s. 9"
8 artikla
Kumotaan asetus (ETY) N:o 2374/79.
9 artikla
Tämä asetus tulee voimaan 1 päivänä lokakuuta 1989.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä syyskuuta 1989.

Labels: 3
2
17
4